ddrg/super_eurlex huggingface dataset:
SL Uradni list Evropske unije C 47/11

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis de la Marne“)

(Besedilo velja za EGP)

2013/C 47/05

Družba Elixir Petroleum (Moselle) Ltd je z zahtevkom z dne 25. oktobra 2011 zaprosila za izključno dovoljenje za iskanje tekočih ali plinastih ogljikovodikov, imenovano „Permis de la Marne“, za obdobje 5 (petih) let na površini približno 2 668 km2, ki delno pokriva departmaje Haute-Marne, Meuse, Meuthe-et-Moselle in Vosges.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljevanju, pri čemer je izhodišče pariški poldnevnik.

Točka Vzhodna zemljepisna dolžina Severna zemljepisna širina A 3,20 54,10 B 3,70 54,10 C 3,70 53,90 D 4,00 53,90 E 4,00 53,80 F 4,40 53,80 G 4,40 53,60 H 3,00 53,60 I 3,00 53,80 J 3,50 53,80 K 3,50 54,00 L 3,20 54,00

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 8. novembra 2013.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in spremenjeni odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na:

Ministère de l’écologie, du développement durable et de l’énergie, direction de l’énergie, Bureau exploration et production des hydrocarbures, Grande Arche, Paroi Nord, 92055 La Défense cedex, France, Telefon: +33 140819527.

Zgoraj navedene zakonske določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.
SL Uradni list Evropske unije C 339/10

Popravek obvestila ministra za gospodarski razvoj Republike Italije na podlagi člena 3(2)(a) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

( Uradni list Evropske unije C 106 z dne 12. aprila 2013 )

2013/C 339/07

Naslovnica in stran 8, naslov obvestila:

besedilo:

se glasi:

Stran 8, drugi odstavek:

besedilo:

„Zainteresirane strani lahko vloge za pridobitev dovoljenja za iskanje ali raziskovanje tekočih in plinastih ogljikovodikov v skladu z veljavnimi predpisi na razširjenih območjih iz odstavka 1 navedenega odloka vložijo v treh mesecih od datuma objave Odloka v Uradnem listu Evropske unije.“,

se glasi:
SL Uradni list Evropske unije C 400/14

Uradno obvestilo poljske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov na območju Puck

2012/C 400/11

Razpisni postopek je namenjen podeljevanju koncesij za iskanje in/ali identificiranje zalog nafte in/ali zemeljskega plina na območju Puck:

Št. Naziv Št. bloka Načrt za leto 1992 X Y 1 Puck 29 765 579,53 435 528,74 764 950,46 461 019,81 764 950,39 461 168,39 Vzdolž obale 758 704,80 465 839,21 758 742,67 465 629,06

Vloge morajo pokrivati isto območje.

Vloge za koncesije se pošljejo osrednjemu uradu Ministrstva za okolje najpozneje do 12. ure po srednjeevropskem času na zadnji dan 180-dnevnega obdobja, ki se začne dan po objavi obvestila v Uradnem listu Evropske unije.

Prejete vloge bodo ocenjene na podlagi naslednjih meril:

(a) tehnologija za izvajanje del (60 %);

(b) tehnične in finančne zmogljivosti vlagatelja (30 %);

(c) predlagane pristojbine za podelitev rudarskih pravic užitka (10 %).

Najmanjša letna pristojbina za podelitev rudarskih pravic užitka na območju Puck znaša 7 975,96 PLN.

Javno odpiranje vlog bo potekalo na osrednjem uradu Ministrstva za okolje ob 12. uri po srednjeevropskem času na štirinajsti delovni dan po izteku roka za vložitev vlog. Postopek ocenjevanja vlog bo zaključen v šestih mesecih po izteku roka za vložitev vlog. Vlagatelji bodo prejeli pisno obvestilo o rezultatih postopka.

Vloge se predložijo v poljščini.

Organ za podeljevanje licenc ob upoštevanju mnenja ustreznih organov zmagovalcu razpisa podeli koncesijo za iskanje in identificiranje zalog nafte in/ali zemeljskega plina ter z njim podpiše pogodbo o rudarski pravici užitka.

Za iskanje zalog ogljikovodikov na Poljskem mora imeti zadevno podjetje tako rudarske pravice užitka kot koncesijo.

Vloge se pošljejo na naslednji naslov:

Ministerstwo Środowiska Departament Geologii i Koncesji Geologicznych ul. Wawelska 52/54 00-922 Warszawa POLSKA/POLAND

Za dodatne informacije se obrnite na:

— spletno stran Ministrstva za okolje: http://www.mos.gov.pl
SL Uradni list Evropske unije C 71/6

Obvestilo osebam in subjektom, za katere veljajo omejevalni ukrepi iz Sklepa Sveta 2010/656/SZVP in Uredbe Sveta (ES) št. 560/2005 o uvedbi omejevalnih ukrepov zoper nekatere osebe in subjekte v Slonokoščeni obali

2012/C 71/04

SVET EVROPSKE UNIJE

Osebe in subjekte, navedene v Prilogi II k Sklepu Sveta 2010/656/SZVP (1), kakor se izvaja z Izvedbenim sklepom Sveta 2012/144/SZVP (2), in Prilogi IA k Uredbi Sveta (ES) št. 560/2005 (3), kakor se izvaja Izvedbeno uredbo Sveta (EU) št. 193/2012 (4) o uvedbi omejevalnih ukrepov zoper nekatere osebe in subjekte v Slonokoščeni obali, obveščamo o naslednjem:

Svet Evropske unije je sklenil, da bodo osebe, navedene v navedenih prilogah, še naprej ostale na seznamu oseb, za katere veljajo omejevalni ukrepi iz Sklepa 2010/656/SZVP in Uredbe (ES) št. 560/2005.

Zadevne osebe obveščamo, da lahko pri pristojnih organih ustrezne države članice oziroma ustreznih držav članic, navedenih v Prilogi II k Uredbi (ES) št. 560/2005, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 3 uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedena seznama skupaj z dokazili pošljejo Svetu, in sicer na naslov:

Council of the European Union General Secretariat DG K Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe hkrati obveščamo, da lahko odločitev Sveta izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 285, 30.10.2010, str. 28.

(2) UL L 71, 9.3.2012, str. 50.

(3) UL L 95, 14.4.2005, str. 1.

(4) UL L 71, 9.3.2012, str. 5.
SL Uradni list Evropske unije C 129/1

Obvestilo za osebe, za katere veljajo omejevalni ukrepi, določeni v Sklepu Sveta 2012/237/SZVP in Uredbi Sveta (EU) št. 377/2012 proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

2012/C 129/01

SVET EVROPSKE UNIJE

Osebam, navedenim v Prilogi k Sklepu Sveta 2012/237/SZVP (1) in Prilogi I k Uredbi Sveta (EU) št. 377/2012 (2), sporočamo naslednje:

Svet Evropske unije je sklenil, da bi bilo treba osebe, ki so navedene v zgornjih prilogah, vključiti na sezname oseb, za katere veljajo omejevalni ukrepi iz Sklepa Sveta 2012/237/SZVP in Uredbe Sveta (EU) št. 377/2012.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih v Prilogi II k Uredbi (EU) št. 377/2012, vložijo prošnjo za pridobitev dovoljenja za uporabo zamrznjenih sredstev za nujne potrebe ali posebna plačila (glej člen 4 Uredbe).

Zadevne osebe lahko zahtevek za ponovno preučitev odločitve o vključitvi na navedeni seznam skupaj z dokazili pošljejo Svetu na naslov:

Council of the European Union DG C Coordination General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 119, 4.5.2012, str. 43.

(2) UL L 119, 4.5.2012, str. 1.
SL Uradni list Evropske unije C 19/5

Obvestilo za osebe in subjekte, za katere veljajo omejevalni ukrepi, določeni v Sklepu Sveta 2011/782/SZVP, kot se izvaja z Izvedbenim sklepom Sveta 2012/37/SZVP, in v Uredbi Sveta (EU) št. 36/2012 o omejevalnih ukrepih glede na razmere v Siriji, kot se izvaja z Izvedbeno uredbo Sveta (EU) št. 55/2012 o omejevalnih ukrepih proti Siriji

2012/C 19/02

SVET EVROPSKE UNIJE

Osebe in subjekte, navedene v Prilogi I k Sklepu Sveta 2011/782/SZVP o omejevalnih ukrepih proti Siriji, kot se izvaja z Izvedbenim sklepom Sveta 2012/37/SZVP (1), in v Prilogi II k Uredbi Sveta (EU) št. 36/2012 (2), kot se izvaja z Izvedbeno uredbo Sveta (EU) št. 55/2012 (3) o omejevalnih ukrepih proti Siriji, obveščamo o naslednjem:

Svet Evropske unije je odločil, da je treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa Sveta 2011/782/SZVP in Uredbe Sveta (EU) št. 36/2012 o omejevanih ukrepih proti Siriji. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih iz Priloge III k Uredbi Sveta (EU) št. 36/2012, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 16 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam pošljejo skupaj z dokazili Svetu, in sicer na naslov:

Svet Evropske unije Generalni sekretariat Oddelek za koordinacijo GD K Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 19, 24.1.2012, str. 33.

(2) UL L 16, 19.1.2012, str. 1.

(3) UL L 19, 24.1.2012, str. 6.
SL Uradni list Evropske unije C 369/17

Obvestilo za osebe, za katere veljajo omejevalni ukrepi, določeni v Sklepu Sveta 2010/639/SZVP, kot se izvaja z Izvedbenim sklepom Sveta 2011/847/SZVP, in Uredbi Sveta (ES) št. 765/2006, kot se izvaja z Izvedbeno uredbo Sveta (EU) št. 1320/2011 o omejevalnih ukrepih proti Belorusiji

2011/C 369/05

SVET EVROPSKE UNIJE

Osebe, navedene v Prilogi IIIA k Sklepu Sveta 2010/639/SZVP, kot je bil spremenjen s Sklepom Sveta 2011/847/SZVP (1), ter v Prilogi IA k Uredbi Sveta (ES) št. 765/2006, kakor se izvaja z Izvedbeno uredbo Sveta (EU) št. 1320/2011 (2) o omejevalnih ukrepih proti Belorusiji, obveščamo o naslednjem:

Svet Evropske unije je sklenil, da je treba osebe iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/639/SZVP in Uredbe (ES) št. 765/2006 o omejevalnih ukrepih proti Belorusiji. Razlogi za vključitev teh oseb so navedeni v ustreznih rubrikah v teh prilogah.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih straneh iz Priloge II k Uredbi (ES) št. 765/2006, vložijo prošnjo, da se jim dovoli uporaba zamrznjenih sredstev za nujne potrebe ali natančno določena plačila (glej člen 3 uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedene sezname pošljejo skupaj z dokazili Svetu na naslov:

Council of the European Union General Secretariat DG K Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe hkrati obveščamo, da lahko odločitev Sveta izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 335, 17.12.2011, str. 81.

(2) UL L 335, 17.12.2011, str. 15.
SL Uradni list Evropske unije C 377/17

Obvestilo osebam, skupinam in subjektom s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej Prilogo k Uredbi Sveta (EU) št. 1375/2011)

2011/C 377/05

Osebam, skupinam in subjektom, navedenim na seznamu v Uredbi Sveta (EU) št. 1375/2011, sporočamo (1):

Svet Evropske unije je ugotovil, da so razlogi za vključitev oseb, skupin in subjektov na zadevni seznam oseb, skupin in subjektov, za katere veljajo omejevalni ukrepi iz Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (2), še vedno veljavni. Zato je Svet sklenil, da te osebe, skupine in subjekti ostanejo na tem seznamu.

Uredba (ES) št. 2580/2001 z dne 27. decembra 2001 določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in subjektom, ter da se slednjim ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Zadevne osebe, skupine in subjekte je treba opozoriti, da lahko pri pristojnih organih zadevne države članice oziroma zadevnih držav članic, navedenih na seznamu v Prilogi k Uredbi, vložijo prošnjo za pridobitev dovoljenja glede uporabe zamrznjenih sredstev za osnovne potrebe ali posebna plačila v skladu s členom 5(2) te uredbe. Posodobljen seznam pristojnih organov je na spletnem naslovu:

http://ec.europa.eu/comm/external_relations/cfsp/sanctions/measures.htm

Zadevne osebe, skupine in subjekti lahko Svetu predložijo zahtevek za pridobitev utemeljitve, na podlagi katere so bile obdržane na zadevnem seznamu (če jim ta utemeljitev še ni bila poslana). Zahtevke je treba poslati na naslov:

Council of the European Union (Za: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe, skupine in subjekti lahko Svetu na zgornji naslov kadar koli, skupaj z vsemi dokazili, predložijo zahtevek za ponovno preučitev odločitve, da se jih vključi na seznam in obdrži na njem. Takšni zahtevki bodo obravnavani po prejemu. V zvezi s tem zadevne osebe, skupine in subjekte opozarjamo, da Svet redno pregleduje seznam v skladu s členom 1(6) Skupnega stališča 2001/931/SZVP. Zahtevki bodo obravnavani pri naslednjem pregledu, če bodo predloženi do 29. februarja 2012.

Obenem zadevne osebe, skupine in subjekte opozarjamo na možnost izpodbijanja Uredbe Sveta pri Sodišču Evropske unije v skladu s pogoji iz člena 263(4) in (6) Pogodbe o delovanju Evropske unije.

(1) UL L 343, 23.12.2011, str. 10.

(2) UL L 344, 28.12.2001, str. 70.
SL Uradni list Evropske unije C 309/5

Obvestilo za osebe, za katere veljajo omejevalni ukrepi, določeni v Sklepu Sveta 2011/486/SZVP, kot se izvaja z Izvedbenim sklepom Sveta 2011/698/SZVP, in v Uredbi Sveta (EU) št. 753/2011, kot se izvaja z Izvedbeno uredbo Sveta (EU) št. 1049/2011, o omejevalnih ukrepih zaradi razmer v Afganistanu

2011/C 309/05

SVET EVROPSKE UNIJE

Osebe, navedene v Prilogi k Sklepu Sveta 2011/486/SZVP, kot se izvaja z Izvedbenim sklepom Sveta 2011/698/SZVP (1), in v Prilogi I k Uredbi Sveta (EU) št. 753/2011, kot se izvaja z Izvedbeno uredbo Sveta (EU) št. 1049/2011 (2), o omejevalnih ukrepih zaradi razmer v Afganistanu, obveščamo:

Varnostni svet Združenih narodov je sprejel Resolucijo 1988 (2011), ki uvaja omejevalne ukrepe proti posameznikom in subjektom, ki so bili pred datumom sprejetja te resolucije označeni za talibane, ter proti drugim posameznikom, skupinam, podjetjem in subjektom, povezanim z njimi, kakor je določeno v oddelku A („Posamezniki, povezani s talibani”) in oddelku B („Subjekti ter druge skupine in podjetja, povezani s talibani”) prečiščenega seznama odbora, ustanovljenega v skladu z resolucijama 1267 (1999) in 1333 (2000), kot tudi proti drugim posameznikom, skupinam, podjetjem in subjektom, povezanim s talibani.

Zadevne osebe lahko zahtevo za ponovno preučitev odločitve o vključitvi na seznam ZN skupaj z dokazili kadar koli pošljejo odboru ZN, ustanovljenem v skladu z odstavkom 30 Resolucije VS ZN 1988 (2011). Tovrstni zahtevki se pošljejo na naslednji naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Za več informacij glej naslednjo povezavo: http://www.un.org/sc/committees/751/comguide.shtml

Na podlagi odločitve ZN se je Svet Evropske unije odločil, da je treba osebe iz navedene resolucije vključiti na seznam oseb, skupin, podjetij in subjektov, za katere veljajo omejevalni ukrepi, določeni v Sklepu 2011/486/SZVP in Uredbi (EU) št. 753/2011. Razlogi za uvrstitev oseb na seznam so navedeni v ustreznih vnosih v Prilogi k Sklepu Sveta in Prilogi I k Uredbi Sveta.

Zadevne osebe obveščamo, da pri pristojnih organih zadevne države članice oziroma zadevnih držav članic (glej spletne strani, navedene v Prilogi II k Uredbi (EU) št. 753/2001), lahko zaprosijo, da se jim dovoli uporaba zamrznjenih sredstev za nujne potrebe ali natančno določena plačila (glej člen 5 Uredbe).

Zadevne osebe lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG K Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 276, 21.10.2011, str. 47.

(2) UL L 276, 21.10.2011, str. 2.
9.

Svet poziva države članice, naj: — se odločno zavzemajo za to, da se bodo lahko pravosodni delavci redno izobraževali o pravnem redu Unije na osnovnih in nadaljevalnih usposabljanjih, v katerih bo prikazano, kako nacionalna zakonodaja in zakonodaja EU vplivata ena na drugo in kako vplivata na njihovo vsakdanje delo, — se odločno zavzemajo za to, da se bodo lahko pravosodni delavci, zlasti sodniki in tožilci, v svoji karieri udeležili najmanj enega enotedenskega izobraževanja o pravnem redu in instrumentih Unije, — pozovejo nacionalna poklicna združenja pravnikov, da svoje člane spodbujajo k nadaljnjemu izobraževanju, — podprejo prizadevanje nacionalnih organov, pristojnih za izobraževanje sodnikov, tožilcev in pravosodnega osebja, da se izobraževanje o pravu Evropske unije in nacionalnih pravnih sistemih razširi ter ponudi na lokalni, regionalni in nacionalni ravni, — spodbujajo nacionalne strukture za izobraževanje v pravosodju, da si s Komisijo enkrat na leto, po možnosti prek EJTN, izmenjajo informacije o organiziranih izobraževanjih o pravu EU in številu udeležencev takšnih izobraževanj, — spodbujajo nacionalna pravniška združenja, da Komisijo prek svojih evropskih združenj obveščajo o organiziranih izobraževanjih o pravu in o številu udeležencev takšnih izobraževanj.
SL Uradni list Evropske unije C 177/2

Obvestilo v vednost subjektom, za katere veljajo omejevalni ukrepi, določeni v Sklepu Sveta 2011/137/SZVP o omejevalnih ukrepih zaradi razmer v Libiji, kot je bil spremenjen s Sklepom 2011/332/SZVP, in Uredbi Sveta (EU) št. 204/2011 o omejevalnih ukrepih glede na razmere v Libiji, kot je bila spremenjena z Uredbo (EU) št. 572/2011

2011/C 177/03

SVET EVROPSKE UNIJE

Subjekte iz Priloge IV k Sklepu Sveta 2011/137/SZVP o omejevalnih ukrepih zaradi razmer v Libiji, kot je bil spremenjen s Sklepom 2011/332/SZVP (1), in Priloge III k Uredbi Sveta (EU) št. 204/2011 o omejevalnih ukrepih glede na razmere v Libiji, kot je bila spremenjena z Uredbo (EU) št. 572/2011 (2), obveščamo o naslednjem.

Svet Evropske unije je sklenil, da bi bilo treba subjekte iz navedenih prilog uvrstiti na seznam oseb in subjektov, za katere veljajo omejevalni ukrepi iz Sklepa 2011/137/SZVP o omejevalnih ukrepih zaradi razmer v Libiji in Uredbe (EU) št. 204/2011 o omejevalnih ukrepih glede na razmere v Libiji. Razlogi za uvrstitev zadevnih subjektov na seznam so navedeni v ustreznih poljih v teh prilogah.

Zadevne subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletiščih iz Priloge IV k Uredbi (EU) št. 204/2011, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 7 Uredbe).

Zadevni subjekti lahko zahtevo za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 149, 8.6.2011, str. 10.

(2) UL L 159, 17.6.2011, str. 2.
SL Uradni list Evropske unije C 203/19

Obvestilo Ministrstva za okolje Češke republike na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 203/10

Ministrstvo za okolje Češke republike sporoča, da je prejelo vlogo za vzpostavitev območja za iskanje in raziskovanje ogljikovodikov na jugovzhodu Češke (Trutnovsko), kot je razmejeno na zemljevidu v Prilogi 1.

Ministrstvo za okolje v skladu z Direktivo iz naslova in členom 11 Zakona št. 44/1988 o zaščiti in izkoriščanju rudnih bogastev (Zakon o rudarstvu), kot je bil spremenjen, ter v skladu s členom 4d Zakona Nacionalnega sveta Češke republike št. 62/1988 o geoloških delih, kot je bil spremenjen, vabi fizične in pravne osebe, ki imajo dovoljenje za opravljanje rudarskih dejavnosti (naročniki), naj oddajo konkurenčno vlogo za vzpostavitev območja za iskanje in raziskovanje ogljikovodikov na jugovzhodu Češke (Trutnovsko).

Za sprejemanje odločitev je pristojno Ministrstvo za okolje Češke republike. Merila, pogoji in zahteve iz člena 5(1) in (2) ter člena 6(2) navedene direktive so določeni v češki zakonodaji v Zakonu Nacionalnega sveta Češke republike št. 62/1988 o geoloških delih, kot je bil spremenjen.

Vloge se lahko oddajo v 13 tednih po objavi tega obvestila v Uradnem listu Evropske unije na naslov:

Martin Holý Direktor Oddelka za zaščito mineralov in prsti Ministrstvo za okolje Češke republike Vršovická 65 100 10 Praha 10 ČESKÁ REPUBLIKA

Vloge, ki bodo prispele na navedeni naslov po tem datumu, ne bodo upoštevane. Odločitev o vlogah bo sprejeta najpozneje v dvanajstih mesecih po izteku tega roka.

Podrobnejše informacije lahko na zahtevo dobite pri Jaroslavu Česneku (Tel. +420 267122652).